CIIYO 1
Mbuti Mbotuswiilila Nzyaamba Leza?
Leza ulabandika andiswe kwiinda mu Bbaibbele. 2 Timoteyo 3:16
Leza wakasimpe wakaambila bantu kuti balembe mizeezo yakwe mubbuku lisetekene. Bbuku eelyo ndi Bbaibbele. Lijisi twaambo tuyandika kapati Leza ntwayanda kuti mutuzyibe.
Leza ulizyi nzyotuyandika alimwi ngokasensa kabusongo. Ikuti mwamuswiilila, mulakonzya kuba basongo.—Tusimpi 1:5.
Leza uyanda kuti bantu boonse munyika balibale Bbaibbele. Mazuba aano lilajanika mumyaambo minji.
Kuti kamuyanda kumuswiilila Leza, mweelede kubala akulimvwisya Bbaibbele.
Nyika yoonse bantu balaswiilila. Matayo 28:19
Bakamboni ba Jehova balakonzya kumugwasya kumvwisya ncolyaamba Bbaibbele.
Munyika yoonse bayiisya kasimpe kajatikizya Leza.
Tamweelede kubbadela buya kutegwa mwiiye. Alimwi mulakonzya kwiiya kujatikizya Leza ku Ŋanda ya Bwami ya Bakamboni ba Jehova iili afwaafwi ankomukkala.
som_Latn cjk_Latn kin_Latn bem_Latn bem_Latn bem_Latn bem_Latn bem_Latn bem_Latn nya_Latn bem_Latn